**Rózsafutás versenyszabályzata**

**Frissítőpontok, biztosítás és elsősegély**

A futóverseny szervezői egészségügyi szolgálattal és felügyelő személyzettel is figyelnek rátok, akik frissítőkkel és lelkesítő szavakkal várnak benneteket. A frissítő pontokon víz, izotóniás ital, szőlőcukor és banán is elérhető a futók számára.

A futószámok időtartama alatt szakképzett elsősegélynyújtó csapat áll készenlétben. A terep jellege miatt az elsősegélynyújtó kijutása egy esetleges sérülés helyszínére időigényes lehet, ezért kérjük, kiemelten ügyeljetek a saját, és a többi résztvevő testi épségére, és ha szükséges, segítsetek az esetleg balesetet szenvedett futótársaitoknak.

**Egészségi állapotról**

A versenyen egészségesen, saját felelősségre, a választott távra, mind fizikálisan, mind mentálisan felkészülten kell indulnod. Az egészségügyi állapotban bekövetkező állapotromlásért minket, mint Szervezőt nem terhel felelősség.

A gyerekek szülei elfogadják, hogy gyermekük csak abban az esetben állhat rajtvonalhoz, amennyiben az egészségi állapota azt lehetővé teszi. Ezzel kapcsolatban felelősség minket, mint Szervezőt nem terhel felelősség.

**Útvonaljelölés**

A futóverseny útvonalát szalagokkal, felfestéssel és irányjelző táblákkal jelöljük, hogy könnyen tájékozódjatok. A frissítési pontoknál mindenhol fordulhattok kollégáinkhoz.

**Büntetés és kizárás**

A szervezők hivatottak betartatni a verseny szabályait és eljárni a következők szerint:

* Az útvonal komoly levágása – azonnali kizárás
* Szemetelés – azonnali kizárás
* Tiszteletlen viselkedés (önkéntesekkel, kerékpárosokkal vagy futókkal szemben) – azonnali kizárás
* Csalás (járműhasználat, rajtszámcsere…) – azonnali kizárás
* Segítségnyújtás elmulasztása – azonnali kizárás

**A  Szőregi Rózsaünnep - helyszínek és útvonal módosítása, a verseny törlése**

Fenntartjuk a jogot, hogy indokolt esetben előzetes figyelmeztetés nélkül módosítsuk a futóverseny útvonalat, ellenőrzőpontok, frissítőpontok helyét, valamint szélsőséges időjárás miatt a rajt idejét, helyét vagy töröljük a versenyt.

**Állatbarát futóverseny – de csak szabályosan**

Ha kutyával érkezel, akor is szívesen látunk Szőregen. A Szőregi Rózsafutáson csak oltási könyvvel igazoltan érvényes oltásokkal rendelkező pórázon vezetett, szájkosárral ellátott kutyákkal vehetsz részt. A rajtcsomag átvételekor be kell mutatni az oltási könyvet. Kérjük, szedd össze a kutyád ürülékét, bárhol is végezze a dolgát.

**Vigyázz magadra! – Felelősség**

Bármely a résztvevő felkészületlenségéből, hanyagságából, könnyelműségéből származó balesetekért, károkért mi rendezők nem tartozunk felelősséggel.

**Fotók, videók**

Kérjük, fogadd el a versenyre való nevezésed során az GDPR jogi szabályzatunkban foglaltakat. Aláírásoddal hozzájárulsz, hogy rólad képek, videók készülhetnek a verseny során. Amennyiben ehhez nem járulsz hozzá, nem tudjuk biztosítani részvételedet a futóversenyen, mivel nem tudunk megfelelni a rendezvényen annak az elvárásának, hogy e nyilatkozat hiányában személyedet a képeken, felvételeken azonosítsuk.

Aki ezt nem fogadja el, sajnos nem indulhat a futóversenyen. A nevezési lap elküldésével és a nevezési díj megfizetésével elismered, hogy a Szőregi Rózsafutás versenyszabályzatát megismerted, és azt, mint akaratoddal mindenben megegyezőt elfogadod. A megadott adataidat 5 évig tároljuk. Nyilatkozatodnak megfelelően adataidat a versennyel kapcsolatos adatszolgáltatáshoz, elszámolások elkészítéséhez, illetve marketing tevékenységünkhöz használjuk fel.

A Tömörkény István Művelődési Ház nevében tájékoztatunk, hogy adataid felhasználását megszüntetheted az szoregimuvhaz@gmail.com címre küldött elektronikus üzenetben, vagy a 6771 Szeged, Magyar utca 14. címre elküldött leveleddel.

**Hozzájáruló nyilatkozat fénykép és videofelvétel készítéséhez és felhasználásához**

Alulírott ….......................................................................................................,

(mint a …................................................................................................................. gyermek törvényes képviselője ) tudomásul veszem és jelen nyilatkozat aláírásával hozzájárulok, hogy a Tömörkény István Művelődési Ház (6771 Szeged-Szőreg, Magyar utca 14..) a Szőregi Rózsaünnep keretein belül hirdetett **Rózsafutás** eseményén fényképfelvétel, illetve hang és videofelvétel készüljön~~.~~

Az elkészült fényképfelvétel, illetve hang és videofelvétel a nyilvánosság számára hozzáférhető lesz a művelődési ház és partneri honlapjain, közösségi oldalainilletve nyomtatott kiadványokban. Ezen megjelentetésekhez, valamint a megvalósuló adatkezeléshez és tároláshoz hozzájárulok.

Az adatkezelés jogalapja a törvényes képviselő az információs önrendelkezési jogról és az információszabadságról szóló 2011. évi CXII. törvény szerinti előzetes hozzájárulása. Az adatkezelés időtartama 5 év, illetőleg az érintett hozzájárulásának visszavonása esetén a visszavonásig tart. Adatkezelésre a Tömörkény István Művelődési Ház a jogosult, adatfeldolgozót nem vesz igénybe, adattovábbításra nem kerül sor.

Szeged, 2025..................................................

….......................................................